Эссе

Р.Х1амзатов «Дир Дагъистан»

Дида ккола Расул Х1амзатовасул «Дир Дагъистан» абураб асар хъван бугин ц1акъ мух1канго, камилго, гъваридго, Ват1аналде, эбел-инсуде , вижараб росдае рокьигун, къиматгун, адаб-х1урматалда. Расул Х1амзатовасул киналго асараз бихьизабулеб буго Ват1аналъул хиралъи, т1абиг1аталъул берцинлъи, беричлъи, борхалъи, гьелъул къадру-къимат борхалъиялде бахинабун. Гьединго загьир гьабулеб буго к1удиял г1адамазул х1урмат гьаби. Гьаб асаралда гьес бицунеб буго Дагъистаналъ расулил рек1елъ к1удияб бак1 кколеб бук1ин.

Бице, эбел Ват1ан, бице, Дагъистан,

Мун разияб бугищ дур васасдаса,

Мустах1икъав вугищ дун гьеб ц1аралъе,

Ц1адулъ парпадулел дур байрахъазе?

Расул Х1амзатовас дуниялалдаго раг1изабуна Дагъистаналъул ц1ар, гьесул куч1дул ц1алана ва лъана дуниялалдаго.

Дицаги гьабуна памятник дийго,

Гьеб к1удияб гьеч1о, дир коч1ол зани,

Амма бук1аниги дун гьаб ракьалде

Кидаго вук1ине вач1арав гьеч1о.

Мац1алъул бечелъи, гьеб ц1уни, гьелде бугеб рокьи загьир гьабулеб буго Р. Х1амзатовас «Дир Дагъистан»асаралда.

Щай дие къвариг1ун бугеб Дагъистан,

Дир гьаракь бахъани дир лъималахъа?

Щай дий маг1аруллъи, маг1арул чаг1аз,

Чияр мац1 бицунеб жидерго гъасда?

Ц1акъ къиматалда ц1унана Расул Х1амзатовас мацё1ги, ц1арги, росу-ракьги, г1адамазде бугеб адаб-х1урматги. Г1емерал г1ажаибал лъугьа-бахъинал, махсаро-хоч1алда хъван буго гьеб асар, амма г1адамазул рокьукълъиги мекълъиги загьир гьабизе к1очон гьеч1о. Гьев вуго унго-унгояв хъвадарухъан.

Метер маг1арул мац1 хвезе батани,

Хваги дун жакъаго жаниб рак1 кьвагьун.

«Дир Дагъистан» асаралъ к1удияб асар гьабуна, щайгурелъул гьеб буго чангичиясе г1акълу кьолеб, г1емерал гъваридал асарал жанир ругеб т1ехь.

Ах1мадов Х1усен 9 класс.